Lærenemme robotter er blandt de mest lovende startups i Europa - FINANS
Lærenemme robotter er blandt de mest lovende startups i Europa
Firmaet Smooth Robotics bliver nu finansieret med 120.000 euro og får adgang til de førende teknologicentre i Europa.
04.02.2019 kl. 14:35
Smooth Robotics kan meget vel blive den næste store succes i den fynske robotklynge. Det må være facit, efter at firmaet er blevet udvalgt som en af de 10 mest interesssante startups på den europæiske robotscene.
Firmaet med base i Odense blev etableret for et par år siden og har specialiseret sig i at lave styresystemer til robotter, så kunderne - det vil sige industrivirksomheder, der arbejder med svejsning, lodning, limning og fugning - slipper for at programmere robotterne, men blot skal vise dem bevægelserne for at indkode opgaven.